Държавен вестник, бр. 28, 2024 г., стр. 41

БРОЙ  28	
Д Ъ Р Ж А В Е Н  В Е С Т Н И К 	
СТР.  41  
2. крайният срок за изграждане на присъ-
единяването;
3. задълженията на страните по предос-
тавяне на вещни права на територията на 
имота и/или осигуряване на сервитутни права 
в имоти на трети лица;
4. цена или прогнозна цена за присъ- 
единяване в случаите, когато такава не се 
утвърждава; прогнозната цена се представя 
заедно с описание на включените в нея обо-
сновани разходи, свързани с присъединяването 
на обекта; в случаите по чл. 10, ал. 2 и 3 се 
посочва и прогнозната цена по чл. 10, ал. 4.
(4) Съответният мрежови оператор опре-
деля ниво на напрежението в зависимост от:
1. присъединяваната мощност;
2. предназначението на обекта;
3. вида на приемниците на електрическа 
енергия и/или на несамостоятелните съоръ-
жения/инсталации за производство и/или 
съхранение на електрическа енергия, които 
ще отдават електрическа енергия в мрежата;
4. преносната възможност на съществува-
щата електрическа мрежа;
5. плановете за развитие на съответната 
мрежа.
(5) Когато към нов или съществуващ обект 
за потребление, присъединен към електрораз- 
пределителна/затворена електроразпредели-
телна мрежа, се предвижда да се изгради/
постави несамостоятелно съоръжение/инста-
лация за производство и/или за съхранение 
на електрическа енергия, не се допуска ра-
бота в „островен режим“ на съоръжението/
инсталацията.
(6) При инсталирана мощност на не-
самостоятелно съоръжение/инсталация за 
производство и/или съхранение на електри-
ческа енергия, по-голяма от 10,8 kW, което 
ще отдава електрическа енергия в мрежата, 
задължително се изисква изграждането на 
симетрична трифазна генерираща система.
(7) В случаите по чл. 10, ал. 2 и 3 поставе-
ните допълнителни технически изисквания и 
условия от оператора на електропреносна или 
електроразпределителна мрежа се включват 
към условията и техническите изисквания 
на оператора на електроразпределителната 
мрежа или оператора на затворената елек-
троразпределителна мрежа.
Чл. 13. (1) Когато за осъществяване на 
присъединяването се налага в имота, където 
е разположен обектът за потребление, да се 
изгради съоръжение – елемент на съответната 
електрическа мрежа, и това е технически и 
конструктивно допустимо, съответният мре-
жови оператор договаря със собственика на 
имота да прехвърли в негова полза възмездно 
правото на собственост на съответна част от 
имота, да учреди възмездно право на строеж, 
както и съответните сервитутни права.
(2) Когато при проучването се установи, 
че присъединяваният обект и/или съоръжени- 
ята за присъединяване засягат съществуващи 
електрически съоръжения, изместването им 
се извършва от и за сметка на заявителя след 
сключване на договор и одобряване по реда 
на Закона за устройство на територията на 
съгласуваните проекти със съответния мре-
жови оператор, ако засегнатите съоръжения:
1. принадлежат към съответната електри-
ческа мрежа, или
2. са електрически съоръжения за присъ-
единяване на обекти за потребление, про-
изводство или съхранение на електрическа 
енергия, собственост на трето лице.
(3) Съответният мрежови оператор може 
безвъзмездно да ползва части от присъеди-
нявания обект за монтиране, поддържане и 
експлоатация на средства за измерване, ко-
мутационни устройства и други съоръжения, 
свързани със захранването на обекта. Тези 
части от обекта не могат да бъдат използвани 
за други цели от съответния мрежови оператор.
(4) Съответният мрежови оператор посочва 
условията по ал. 1, 2 и 3 в становището за 
условията за присъединяване.
Чл. 14. (1) Съответният мрежови оператор 
може мотивирано да откаже да присъедини 
изцяло или частично обект към електрическата 
мрежа при заявените условия:
1. при техническа невъзможност присъеди-
няването да се осъществи в заявения срок за 
въвеждане на обекта в експлоатация, когато 
това е задължително съгласно разпоредбите 
на Закона за устройство на територията, и/или
2. когато присъединяването на обекта би 
довело до влошаване условията за пренос 
на електрическа енергия до/от други обекти 
поради липса или превишение на необходи-
мата мощност.
(2) В случаите по ал. 1 съответният мрежо-
ви оператор уведомява писмено заявителя и 
посочва причините за отказа и необходимите 
мерки за тяхното отстраняване в срока по 
чл. 15, ал. 2, в т.ч. и за осигуряване на условия 
за присъединяване на обекта съобразно пла-
новете за развитие на мрежата и договорите 
с други оператори на електрически мрежи и 
ползватели на мрежата.
Раздел III
Ред за издаване на становище за присъединя-
ване и сключване на предварителен договор
Чл. 15. (1) Съответният мрежови оператор 
изготвя и предлага на лицата по чл. 7, ал. 2 
писмено становище за условията за присъе-
диняване.
(2) Сроковете за изготвяне и предоставяне 
на становище са:
1. в случаите по чл. 7, ал. 1, т. 1 и т. 3 – 13 
и т. 17 – 14 дни, считано от датата на постъп-
ване на искането за проучване;